- Jeg kan ikke rigtig have med det at gøre. Hvordan må forældrene ikke have det, siger Thorkild Poulsen, der er leder af Asylcentret i Brovst til P4 Nordjylland. Egentlig er asylcentret kun forpligtet til at begrave ham i Danmark. Den 18-åriges familie i Afghanistan har ikke råd til at få ham fløjet hjem. Derfor betaler asylcentret de 50.000 kroner det koster. Pengene er i følge leder Thorkild Poulsen fundet i budgettet. Asylcentret i Brovst forsikrer, at den ekstra udgift ikke betyder noget for de øvrige 200 beboere på centeret.

Referat:
Asylcentret i Brovst hjælper nu en knivdræbt afghaners familie. Centret betaler for hjemtransport af den 18-årige mand, der blev stukket ihjel i lejren den 2. april.